《至日冒雪游禾溪迟近湖族叔》
明代·胡直

归来忽踰年，两得逢至日。长病盼春归，渐衰惊岁疾。

朝来命车禾水头，抚景何辞竹林游。牵帷万峰成燕婉，俛仰已无千岁忧。

乃知此方山水奥，况闻先代芳迹留。同宗同隐世莫得，世外招携不可即。

日晏梅花漾溪流，怅望冥鸿天外翼。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。